اشناک مچھیاں سمندری پانیاں وچ پانی پتھراں دی واسی نیں۔ ایہناں دے پنڈے دبے، پتلے تے رنگلے ہوندے نیں۔ ایہ پکھڑوں مچھیاں نال رلدیاں نیں وکھالے وچ پر اک وکھراپا اے جے ایہناں گلپھڑیاں دے اگے تکلے لگے ہوندے نیں۔ ایہناں دے مونہہ نکے ہوندے نیں تے پاسے دے پر وڈے۔ پؤری اشناک مچھی ایس ٹبر دی سب توں وڈی مچھی اے جیہڑی 60 سینٹی میٹر (24 انچ) تک لمی ہوسکدی اے۔ دوجے پاسے سینٹروپائج ٹوکرے دیاں مچھیاں ایس ٹبر وچ سب توں نکیاں نیں تے 15 سینٹی میٹر (5.9 انچ) تک جاندیاں نیں۔ ریندے ٹبر دا مدرا ناپ 20 توں 30 سینٹی میٹر (7.9 توں 11.8 انچ) تک ریندا اے۔ نکیاں مچھیاں پانی گھراں وچ رکھن لئی پسند کیتیاں جاندیاں نیں تے وڈیاں کھان لئی۔ رانی اشناک مچھی 45 سینٹی میٹر (18 انچ) تک جاندی اے۔